《高县丞不负堂诗》
宋代·何梦桂

闲丞八品一官卑，许赞男邦问便宜。
议论是非晴雨异，刑囚出入重轻疑。
案头涉笔余心愧，松下哦诗官事隳。
丞得君来真不负，只应百姓与天知。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。